ಅರುಬಾ

**"ಅರುಬಾ"** ಇದು ( )33 ಕಿಮೀ ಉದ್ದದ ದ್ವೀಪವಾಗಿದ್ದು ಕೆರಿಬಿಯನ್ ಸಮುದ್ರದ ಉತ್ತರ ಭಾಗದಲ್ಲಿನ ಲೆಸ್ಸರ್ ಆ‍ಯ್‍೦ಟಿಲೀಸ್‌ನಲ್ಲಿದೆ. ಇದು ವೆನಿಜುವೆಲಾದ ಕಡಲಕಿನಾರೆಯಿಂದ 27ಕಿಮೀ ದೂರದಲ್ಲಿದೆ. ಲೆಸ್ಸರ್ ಆ‍ಯ್‍೦ಟಿಲೀಸ್ನ ಸರಣಿಯಾದ ಬೊನೈರ್‌ ಮತ್ತು ಕ್ಯುರಸೊಮತ್ತು ಅರುಬಾವನ್ನು ಲೀವರ್ಡ್ ಆ‍ಯ್‍೦ಟಿಲೀಸ್‌‌ನ ಎಬಿಸಿ ದ್ವೀಪಳು ಎಂದು ಕರೆಯುತ್ತಾರೆ.
ಅರುಬಾವು ಆಡಳಿತದ ಉಪವಿಭಾಗಗಳನ್ನು ಹೊಂದಿಲ್ಲ ಬದಲಾಗಿ ಇದು ನೆದರ್‌ಲ್ಯಾಂಡ್ಸ್, ಕ್ಯುರಸೊ ಮತ್ತು ಸಿಂಟ್ ಮಾರ್ಟೆನ್ ಮತ್ತು ಅರುಬಾ ದೇಶಗಳಿಂದಾದ ಕಿಂಗ್‌ಡಮ್ ಆಫ್ ದಿ ನೆದರ್‌ಲ್ಯಾಂಡ್ಸ್ ಆಳುತ್ತದೆ. ಅರುಬಾದ ಪ್ರಜೆಗಳು ಡಚ್‌ ಪರವಾನಗಿಯನ್ನು ಬಳಸುತ್ತಾರೆ. ಉಳಿದ ಕೆರಿಬಿಯನ್ ಪ್ರದೇಶಗಳಂತೆ, ಅರುಬಾದಲ್ಲಿಯೂ ಶುಷ್ಕ ವಾತಾವರಣವಿದ್ದು ಕಳ್ಳಿಯಂತಹ ಸಸ್ಯವನ್ನೊಳಗೊಂಡಿದೆ. ಈ ವಾತಾವರಣವು ಪ್ರವಾಸೋದ್ಯಮಕ್ಕೆ ಸಹಕಾರಿಯಾಗಿದ್ದು ವೀಕ್ಷಕರು ದ್ವೀಪದಲ್ಲಿ ಬೆಚ್ಚಗಿನ ಬಿಸಿಲಿನ ವಾತಾವರಣವನ್ನು ಬಯಸುತ್ತಾರೆ. ಇದರ ಭೂಪ್ರದೇಶವು ಇದ್ದು ಸುಮಾರು 103,000 ಜನರ ದಟ್ಟ ಜನಸಂಖ್ಯೆಯನ್ನು ಹೊಂದಿದೆ. ಬಿರುಗಾಳಿ ಪ್ರದೇಶದ ಹೊರಭಾಗದಲ್ಲಿದೆ.

## ಇತಿಹಾಸ
ಅರುಬಾದ ಮೂಲನಿವಾಸಿಗಳೆಂದರೆ ಕಕ್ವೆಟಿಯೋಸ್ ಅಮರಿಂಡ್ಸ್‌ನಿಂದ ಬಂದ ಅರವಾಕ ಪಂಗಡದವರಾಗಿದ್ದಾರೆ. ಇವರು ವೆನಿಜುಲಾದಿಂದ ಕ್ಯಾರಿಬ್ಸ್‌ರ ದಾಳಿಯಿಂದ ತಪ್ಪಿಸಿಕೊಳ್ಳಲು ಬಂದವರೆಂದು ತಿಳಿಯಲಾಗಿದೆ. ಕ್ರಿಶ 1000ರಲ್ಲಿ ಇಂಡಿಯನ್ನರು ಮೊದಲು ಬಂದರೆನ್ನಲಾಗಿದೆ. ಸಮುದ್ರದ ಪ್ರವಾಹದಿಂದಾಗಿ ಕಿರುದೋಣಿಯ ಮೂಲಕ ಇತರ ಕೆರಿಬಿಯನ್ ದ್ವೀಪಗಳಿಗೆ ಪ್ರಯಾಣಿಸುವುದು ಕಷ್ಟಕರವಾಗಿದೆ, ಆದ್ದರಿಂದ ಕಾಂಕ್ವೆಟಿಯೊ ಸಂಸ್ಕೃತಿಯು ಸೌತ್ ಅಮೇರಿಕಾಕ್ಕೆ ಹತ್ತಿರವಾಗಿ ಉಳಿದುಕೊಂಡಿದೆ.

ಆಗಸ್ಟ್‌ 1499ರಲ್ಲಿ ಅಮೆರಿಗೊ ವೆಸ್ಪುಚಿ ಮತ್ತು ಅಲೊನ್ಸೊ ಡಿ ಒಜೆಡರು ಅರುಬಾವನ್ನು ತಲುಪಿದಾಗ ಅದರ ಬಗ್ಗೆ ತಿಳಿದುಕೊಂಡರು. ವೆಸ್ಪುಚಿ ಲಾರೆಂಜೋ ಡಿ ಪಿಯರ್‌ಫ್ರಾನ್ಸಿಸ್ಕೊ ದಿ ಮೆಡಿಸಿಗೆ ಬರೆದ ನಾಲ್ಕು ಪತ್ರದಲ್ಲಿ ಒಂದರಲ್ಲಿ ವೆನಿಜುಲಾ ಕಿನಾರೆಯ ಮೂಲಕ ತಾನು ಬಂದ ಮಾರ್ಗವನ್ನು ವಿವರಿಸಿದ್ದನು. ಅವನು ಅಲ್ಲಿ ಬ್ರಜಿಲ್ ವುಡ್‌ಮರಗಳು ಹೆಚ್ಚಿರುವ ಬಗ್ಗೆ ಬರೆದು ತಿಳಿಸಿದ್ದನು ಮತ್ತು ಈ ದ್ವೀಪದಿಂದ ಸುಮಾರು ೧೦ ಲೀಗ್ಸ್ ನಂತರ ಸ್ವಲ್ಪ ದೂರ ಸಾಗಿದಾಗ ವೆನಿಸ್‌ನಂತಹ ಮನೆಗಳಿರುವುಂದು ಕಂಡುಬಂದಿತು. ಇನ್ನೊಂದು ಪತ್ರದಲ್ಲಿ ಆತ ಬರೆದಿರುವ ಪ್ರಕಾರ ಸಣ್ಣ ದ್ವೀಪದಲ್ಲಿ ಅತೀ ದೊಡ್ಡ ಜನರು ನೆಲೆಸಿದ್ದರು. ಆದರೆ ಅದರಲ್ಲಿ ಉದ್ದೇಶಿತ ಪ್ರಯಾಣದ ಕುರಿತಾಗಿ ಏನೂ ಬರೆದಿರಲಿಲ್ಲ. 
ಅರುಬಾ ಶತಮಾನಗಳಿಗೂ ಹೆಚ್ಚು ಕಾಲ ಸ್ಪೈನ್‌‌ನಿಂದ ಆಳಲ್ಪಟ್ಟಿತ್ತು. ಅರುಬಾದಲ್ಲಿನ ಮುಖಂಡ ಅಥವಾ ಇಂಡಿಯಾದ ಮುಖ್ಯಸ್ಥ ಸಿಮಾಸ್ ಮೊದಲು ಕ್ರೈಸ್ತ ಪುರೋಹಿತನನ್ನು ಮರದ ಶಿಲುಬೆಯನ್ನು ಕೊಡುವುದರ ಮೂಲಕ ಸ್ವಾಗತಿಸಿದನು. 1508ರಲ್ಲಿ "ನೂಯೆವ ಅಡಲುಸಿಯ"ದ ಭಾಗವಾಗಿ ಅಲಾನ್ಸೊ ಡಿ ಒಜೆಡಾನನ್ನು ಅರುಬಾಕ್ಕೆ ಸ್ಪೈನ್‌ನ ಮೊದಲ ಗವರ್ನರಾಗಿ ನೇಮಕ ಮಾಡಲಾಯಿತು. 
ಸ್ಪೈನ್‌‌ನಿಂದ ನೇಮಕಗೊಂಡ ಇನ್ನೊಬ್ಬ ಗವರ್ನರ್ ಎಂದರೆ ಜುಆನ್ ಮಾರ್ಟಿನೆಸ್‌ ಡಿ ಆ‍ಯ್‌೦ಪೀಸ್. "ಸೆಡುಲ ರಿಯಲ್" ನವೆಂಬರ್ 1525ರಲ್ಲಿ ಎಸ್ಪನೋಲಾದ ಭಾಗವಾದ ಆ‍ಯ್‌೦ಪೀಸ್ ಅರುಬಾ, ಕ್ಯುರಸೊ ಮತ್ತು ಬೊನೈರ್‌ಗಳ ನಿರ್ಜನಗೊಂಡಿದ್ದ ದ್ವೀಪಗಳಿಗೆ ಮತ್ತೆ ಜನಸಂಖ್ಯೆಯನ್ನು ಹೆಚ್ಚಿಸುವ ಹಕ್ಕನ್ನು ನೀಡಿದರು.
1528ರಲ್ಲಿ, ಆ‍ಯ್‌೦ಪೀಸ್ ನ ಬದಲಾಗಿ " ಹಯ್ಸ್ ಆಫ್ ವೆಲ್ಸರ್"ನ ಪ್ರತಿನಿಧಿಯನ್ನು ನೇಮಕ ಮಾಡಲಾಯಿತು. ಮೊದಲು ಪೀಟರ್ ಸ್ಟೇಯವಸೆಂಟ್‌ನ ಆಡಳಿತಕ್ಕೊಳಪಟ್ಟಿದ್ದ ಅರುಬಾ, 1636ರ ವರೆಗೂ ಡಚ್ಚರ ಆಡಳಿತಕ್ಕೊಳಪಟ್ಟಿತ್ತು. ಸ್ಟೇಯವಸೆಂಟ್‌ ನವೆಂಬರ್ ಮತ್ತು ಡಿಸೆಂಬರ್‌ 1642ರಲ್ಲಿ ವಿಶೇಷ ನಿಯೋಗದ ಮೂಲಕ ಅರುಬಾದಲ್ಲಿದ್ದನು.
ಡಚ್‌ ಡಬ್ಲುಐಸಿ ಆಡಳಿತದಲ್ಲಿ 1648ರಿಂದ 1664ರ ವರೆಗಿನ "ನ್ಯೂ ನೆದರ್‌ಲ್ಯಾಂಡ್ ಮತ್ತು ಕ್ಯುರಸೊ" ಮತ್ತು ಡಚ್ ಸರ್ಕಾರದ 1629ರ ನಿಯಮಗಳನ್ನು ಅರುಬಾಕ್ಕೆ ಅನ್ವಯಿಸಿತು. ಡಚ್‌ ಆಡಳಿತವು ಐರಿಷ್‌ನವನನ್ನು ಅರುಬಾಕ್ಕೆ 1667ರಲ್ಲಿ "ಕಂಮಾಂಡರ್‌" ಆಗಿ ನೇಮಕ ಮಾಡಿದರು.
ಆಗಸ್ಟ್‌ 1806ರಲ್ಲಿ, ಜನರಲ್ ಫ್ರಾನ್ಸಿಸ್ಕೊ ಡಿ ಮಿರಾಂಡ ಮತ್ತು 200 ಜನ ಸ್ವತಂತ್ರ ಹೊರಾಟಗಾರರ ತಂಡವು ವೆನಿಜುಲಾವನ್ನು ಸ್ಪೈನ್‌‌ನಿಂದ ವಿಮುಕ್ತಗೊಳಿಸಲು, ಅರುಬಾದಲ್ಲಿ ಕೆಲವು ವಾರಗಳ ಕಾಲ ತಂಗಿದರು.
1933ರಲ್ಲಿ ಅರುಬಾ ತನ್ನ ಮೊದಲ ಅರುಬಾದ ಸ್ವತಂತ್ರದ ಬೇಡಿಕೆಯನ್ನು ರಾಣಿಗೆ ಸಲ್ಲಿಸಿದರು.
ಪ್ರಪಂಚ ಯುದ್ಧ IIರಲ್ಲಿ ಕ್ಯುರಸೊದೊಂದಿಗೆ, ಶ್ರೇಷ್ಠ ರಫ್ತು ಮಟ್ಟದ ಎಣ್ಣೆ ಸಂಸ್ಕರಣಾ ಘಟಕವು ಅಲೈಸ್‌ಗೆ ಸಂಸ್ಕರಿಸಿದ ಉತ್ಪನ್ನಗಳನ್ನು ಸರಬರಾಜು ಮಾಡುವ ಮುಖ್ಯ ವಿತರಕರಾಗಿದ್ದರು. ಅರುಬಾ 1940ರಿಂದ 1942ರ ವರೆಗೆ ಬ್ರಿಟೀಷರ ಮತ್ತು 1942ರಿಂದ 1945ರ ವರೆಗೆ ಯುಎಸ್‌ನ ಆಶ್ರಿತ ರಾಜ್ಯವಾಗಿತ್ತು. ಫೆಬ್ರವರಿ 16, 1942ರಲ್ಲಿ ಇದರ ಎಣ್ಣೆ ಸಂಸ್ಕರಣ ಘಟಕವು ವರ್ನರ್ ಹಾರ್ಟ್ನರ್‌ಸ್ಟೈನ್‌ನ ಅಪ್ಪಣೆಯಂತೆ ಜರ್ಮನ್ ಜಲಾಂತರ್ಗಾಮಿ (*U-156* )ನಿಂದ ಧಾಳಿಗೊಳಗಾಯಿತಾದರೂ ಯಶಸ್ವಿಯಾಗಲಿಲ್ಲ. ಸಿಬ್ಬಂದಿಗಳು ಸೂರ್ಯ ಸ್ನಾನದಲ್ಲಿ ನಿರತರಾಗಿದ್ದಾಗ *U-156* ನನ್ನು (8 ಮಾರ್ಚ್ 1943) ಯುಎಸ್ ವಿಮಾನವು ನಾಶಗೊಳಿಸಿತು. ಮಾರ್ಚ್ 1944ರಲ್ಲಿ, ಎಲನೂರ್ ರೂಸ್‌ವೆಲ್ಟ್ಅರುಬಾದಲ್ಲಿ ನೆಲೆನಿಂತಿದ್ದ ಅಮೇರಿಕಾದ ತಂಡವನ್ನು ವಿವರವಾಗಿ ವಿಶ್ಲೇಷಿಸಿದನು. ಅಲ್ಲಿ ಉಪಸ್ಥಿತರಿದ್ದವರೆಂದರೆ: ಕ್ಯುರಸೊದ ಘನತೆವೆತ್ತ ರಾಜ್ಯಾಪಾಲರಾದ ಡಾ.ಪಿ ಕಾಸ್ಟಿಲ್,ಮತ್ತು ಅವರ ಸಹಾಯಕ, ಲೆಫ್ಟಿನೆಂಟ್ ಐವಾನ್ ಲಾನ್ಸ್‌ಬರ್ಗ್; ರಿಯರ್ ಅಡ್ಮಿರಲ್ ಟಿ ಇ ಚಾಂಡ್ಲರ್, ಮತ್ತು ಅವನ ಸಹಾಯಕ, ಲೆಫ್ಟಿನೆಂಟ್ ಡಬ್ಲು ಎಲ್ ಎಡಿಂಗ್ಟನ್, ಕ್ಯಾಪ್ಟನ್ ಜೀಚ್‌ಆರ್‌. ಡಬ್ಲು. ಬೊರೀಲ್ ಮತ್ತು ಅವನ ಸಹಾಯಕ, ಲೆಫ್ಟಿನೆಂಟ್ ಇ ಒ ಹಮ್‌ಬರ್ಗ್; ಮತ್ತು ಮಿಸ್. ರೂಸ್‌ವೆಲ್ಟ್‌ನ ನೆದರ್‌ಲ್ಯಾಂಡ್ಸ್ ಸಹಾಯಕ, ಲೆಫ್ಟಿನೆಂಟ್ ಕಮಾಂಡರ್ ವಿ ಡಿ. ಸ್ಕೇಟ್‌ ಆಲಿವಿಯರ್‌‍
ಈ ದ್ವೀಪದ ಆರ್ಥಿಕತೆಯು ಐದು ಮುಖ್ಯ ಕೈಗಾರಿಕೆಗಳನ್ನವಲಂಬಿಸಿದೆ: ಚಿನ್ನದ ಗಣಿಗಾರಿಕೆ, ಫಾಸ್ಪೇಟ್ ಗಣಿಗಾರಿಕೆ (ಅರುಬಾ ಫೊಸ್ಫಾಟ್ ಮಾಟ್ಸ್ಚಪ್ಪಿಜ್), ಲೋಳಿಸರದ ರಫ್ತು, ಪೆಟ್ರೋಲಿಯಮ್ ಸಂಸ್ಕರಣೆ (ದ ಲಾಗೊ ಆಯಿಲ್ & ಟ್ರಾನ್ಸ್‌ಪೋರ್ಟ್ ಕಂಪನಿಮತ್ತು ಅರೆಂಡ್ ಪೆಟ್ರೋಲಿಯಮ್‌ ಮ್ಯಾಟ್ಸ್‌‍ಶ್ಚಾಪಿಜ್‌‍ ಕಂ.) ಮತ್ತು ಪ್ರವಾಸೋದ್ಯಮ.
## ರಾಜಕೀಯ
ಕಿಂಗ್‌ಡಮ್ ಆಫ್ ದ ನೆದರ್‌ಲ್ಯಾಂಡ್ಸ್‌ನ ಘಟಕ ರಾಷ್ಟ್ರವಾದ ಅರುಬಾವು 21-ಸದಸ್ಯ ಸಂಸತ್ತನ್ನು ಮತ್ತು ಎಂಟು ಸದಸ್ಯರಸಚಿವ ಸಂಪುಟವನ್ನು ಹೊಂದಿದೆ. ರಾಣಿಯಿಂದ ಅರುಬಾದ ರಾಜ್ಯಪಾಲರು ಆರು ವರ್ಷಗಳ ಅವಧಿಗೆ ನೇಮಕಗೊಳ್ಳುತ್ತಿದ್ದರು, ಪ್ರದಾನ ಮಂತಿ ಮತ್ತು ಉಪ ಪ್ರದಾನಿಗಳು ನಾಲ್ಕುವರ್ಷಗಳ ಅವಧಿಗೆ ಸ್ಟಾಟೆನ್ (ಅಥವಾ "Parlamento")ಗೆ ಚುನಾವಯಿತರಾಗುತ್ತಾರೆ. ಸ್ಟಾಟೆನ್‌ 21 ನೇರವಾಗಿ ಚುನಾಯಿತವಾದ ಸದಸ್ಯರಿಂದಾಗುತ್ತದೆ, ಇಲ್ಲಿ ನಾಲ್ಕು ವರ್ಷದ ಅವಧಿಯು ಜನಪ್ರಿಯವಾಗಿದೆ.
ನೆದರ್‌ಲ್ಯಾಂಡ್ಸ್‌ನೊಂದಿಗೆ ಅರುಬಾ, ಕ್ಯುರಸೊ ಮತ್ತು ಸಿಂಟ್ ಮಾರ್ಟೆನ್ಗಳು ಕಿಂಗ್‌ಡಮ್ ಆಫ್ ದ ನೆದರ್‌ಲ್ಯಾಂಡ್ಸ್‌ನ ಸರ್ಕಾರದಿಂದಾಗಿವೆ. ಅವರುಗಳು ಒಂದೇ ಡಚ್‌ ಪರತ್ವವನ್ನು ಬಳಸುತ್ತಿದ್ದು ಈ ನಾಲ್ಕೂ ದೇಶಗಳುಕಿಂಗ್‌ಡಮ್ ಆಫ್ ದ ನೆದರ್‌ಲ್ಯಾಂಡ್ಸ್ ಪಾಸ್‌ಪೋರ್ಟ್ ಎನ್ನುವ ಹೆಸರಿನಲ್ಲಿನ ಡಚ್ಚರ ಪಾಸ್‌ಪೋರ್ಟನ್ನು ಬಳಸುತ್ತದೆ. ಅರುಬಾ, ಕ್ಯುರಸೊ ಮತ್ತು ಸಿಂಟ್ ಮಾರ್ಟೆನ್‌ಗಳು ಬಹಳ ಕಡಿಮೆ ಜನಸಂಖ್ಯೆಯನ್ನು ಹೊಂದಿದೆ, ಹೀಗಾಗಿ ಅವುಗಳು ವಲಸೆ ಬರುವುದನ್ನು ನಿಯಂತ್ರಿಸಬೇಕಾಗುತ್ತದೆ. ಅವರ ಜನಸಂಖ್ಯೆಯನ್ನು ಸಂರಕ್ಷಿಸಲು ನೆದರ್‌ಲ್ಯಾಂಡ್ಸ್‌ನಿಂದ ಬರುವ ಜನಸಂಖ್ಯ್ಯನ್ನು ನಿಯಂತ್ರಿಸುವ ಹಕ್ಕನ್ನು ಹೊಂದಿದ್ದಾರೆ. ನೆದರ್‌ಲ್ಯಾಂಡ್ಸ್‌ನಿಂದ ಒಳಬರುವ ಮತ್ತು ಹೊರಹೋಗುವ ಜನರ ಸಂಖ್ಯೆಯಯ ಮೇಲೆ ಗಮನವಿಡಲಾಗುತ್ತದೆ ಮತ್ತು ಒಳಬರುವ ಮತ್ತು ಹೊರಹೋಗುವ ಅನ್ಯರಿಗೆ ಕೆಲವು ಸಾಮಾನ್ಯ ನಿಯಮಗಳನ್ನು ವಿಧಿಸಲಾಗಿದೆ. ಅರುಬಾ ಯುರೋಪಿಯನ್ ಒಕ್ಕೂಟದ ವ್ಯವಾಹಾರಿಕ ಭಾಗವಲ್ಲ.
ರಾಜ್ಯಗಳ ಸಮಾನತೆಯನ್ನು ಚಾರ್ಟರ್‌(ಸಂವಿಧಾನ)ನ ಪ್ರಸ್ಥಾವನೆಯಲ್ಲಿ ಸ್ಪಷ್ಟವಾಗಿ ವಿವರಿಸಲಾಗಿದೆ, ಅದೆಂದರೆ "..ಕಿಂಗ್‌ಡಮ್ ಆಫ್ ದ ನೆದರ್‌ಲ್ಯಾಂಡ್ಸ್‌ನಲ್ಲಿನ ಹೊಸ ಸಂವಿಧಾನಾತ್ಮಕ ಆದೇಶವನ್ನು ರೂಪಿಸಲು ತಮ್ಮ ಇಚ್ಛೆಯನ್ನು ಸ್ವತಂತ್ರವಾಗಿ ವ್ಯಕ್ತಪಡಿಸಿದ್ದಾರೆಂದು ಪರಿಗಣಿಸುತ್ತಾ, ಅದರಲ್ಲಿ ಅವರು ತಮ್ಮ ಆಂತರಿಕ ಆಸಕ್ತಿಗಳನ್ನು ಸ್ವತಂತ್ರವಾಗಿ ಮತ್ತು ಅವರ ಸಾಮಾನ್ಯ ಆಸಕ್ತಿಯನ್ನು ಸಮಾನತೆಯ ಅಧಾರದಲ್ಲಿಯೂ ನಿರ್ವಹಿಸಬಹುದು, ಮತ್ತು ಅದರಲ್ಲಿ ಪರಸ್ಪರರ ನೆರವಿನೊಂದಿಗೆ ಸಮ್ಮತಿಸಬೆಕಾಗುತ್ತದೆ, ಪರಸ್ಪರರ ಅನುಮೋದಿಸುಯೊಂದಿಗೆ ಪರಿಹೈಸಿಕೊಳ್ಳಬೇಕಾಗುತ್ತದೆ", ಹಾಗಿದ್ದಾಗ್ಯೂ ನೆದರ್‌ಲ್ಯಾಂಡ್ಸ್ ಉಳಿದ ದೇಶಗಳಿಗಿಂತ ಹೆಚ್ಚಿನ ಅಧಿಕಾರವನ್ನು ಹೊಂದಿದೆ.
### ಸ್ವತಂತ್ರದೆಡೆಗೆ ಚಲನೆ
ಆಗಸ್ಟ್‌ 1947ರಲ್ಲಿ, ಅರುಬಾ ತನ್ನ ಮೊದಲ "ಸ್ಟಾಟ್ಸ್‌ರೆಗ್ಲೆಮೆಂಟ್‌" (ಸಂವಿಧಾನ)ನ್ನು ಕಿಂಗ್‌ಡಮ್ ಆಫ್ ದ ನೆದರ್‌ಲ್ಯಾಂಡ್ಸ್‌ನಲ್ಲಿ ತನ್ನ ಸ್ವತಂತ್ರ ಅಸ್ಥಿತ್ವಕ್ಕಾಗಿ ಅರುಬಾದ "ಸ್ಟೇಟಸ್ ಅಪಾರ್ಟೆ"ಯಾಗಿ ಪ್ರಸ್ತುತಪಡಿಸಿತು. ನವೆಂಬರ್ 1955ರಲ್ಲಿ, ಅರುಬಾದ ಪಿಪಿಎ ರಾಜಕೀಯ ಪಕ್ಷದ ಜೆ. ಇರಾಸ್ಕ್ವಿನ್ ಯುನೈಟೆಡ್ ನೇಶನ್ಸ್ ಟ್ರಸ್ಟ್ ಕಮಿಟಿಯ ಮುಂದೆ ಮಾತನಾಡಿದರು. ಇನ್ನು ಮುಂದೆ ಬದಲಾವಣೆಯಾಗಲಿದೆಯೆಂದು ಹೇಳುವುದರೊಂದಿಗೆ ತನ್ನ ಮಾತನ್ನು ಮುಗಿಸಿದರು.
1972ರಲ್ಲಿ ಸುರಿನಾಮ್‌ನಲ್ಲಿನ ಸಮಾವೇಶದಲ್ಲಿ ಬೇಟಿಕೊ ಕ್ರೊಯೆಸ್ (ಎಮ್‌ಇಪಿ) ನಾಲ್ಕು ರಾಜ್ಯಗಳ "ಸುಯಿ-ಗೆನೆರಿಸ್" ಡಚ್‌ ಕಾಮನ್‌ವೆಲ್ತ್‌ನ್ನು: ಅರುಬಾ, ನೆದರ್‌ಲ್ಯಾಂಡ್ಸ್, ಸುರಿನಾಮ್ ಮತ್ತು ನೆದರ್‌ಲ್ಯಾಂಡ್ಸ್ ಆ‍ಯ್‍೦ಟಿಲೀಸ್ತಮ್ಮ ಸ್ವತಂತ್ರ ರಾಷ್ಟ್ರಗಳಿಗಾಗಿ ಮನವಿ ಸಲ್ಲಿಸಿದರು. ಎವಿಪಿ ರಾಜಕೀಯ ಪಕ್ಷವನ್ನು ಪ್ರತಿನಿಧಿಸುವ ಮಿ. ಸಿ. ಯರ್ಝಗರಯ್ ಅರುಬಾದ ವಿಭಜನೆಯ ಬಗೆಗೆ ಅಥವಾ ಕಿರೀಟದಡಿಯ ಪೂರ್ಣ ಸ್ವತಂತ್ರ ರಾಜ್ಯವಾದ "ಸ್ಟೇಟಸ್ ಅಪಾರ್ಟೆ"ಯ ಬಗ್ಗೆ ಅರುಬಾದ ಜನರ ಜನಮತಸಂಗ್ರಹವನ್ನು ಪ್ರಸ್ತುತಪಡಿಸಲಾಯಿತು. ಅವರ ಘೋಷಣೆಯೆಂದರೆ: "ಅರುಬಾ ಸಂಯುಕ್ತತೆಯನ್ನು ಮತ್ತು ಎರಡನೇ ದರ್ಜೆಯ ರಾಷ್ಟ್ರತ್ವವನ್ನು ಎಂದಿಗೂ ಸ್ವೀಕರಿಸುವುದಿಲ್ಲ."
ಬೇಟಿಕೊ ಕ್ರೊಯೆಸ್ ಅರುಬಾದ ಸ್ವತಂತ್ರಕ್ಕಾಗಿ ಅರುಬಾದ ಜನರನ್ನು ಸಿದ್ಧಗೊಳಿಸುವ ಕಾರ್ಯವನ್ನು ಮಾಡಿದನು. 1976ರಲ್ಲಿ, ಕ್ರೊಯೆಸ್‌ರಿಂದ ನೇಮಕಗೊಂಡ ಸಮಿತಿಯು ರಾಷ್ಟ್ರ ಧ್ವಜ ಮತ್ತು ರಾಷ್ಟ್ರಗೀತೆಯನ್ನು ರಾಷ್ಟ್ರದ ಅಧಿಪತ್ಯ ಮತ್ತು ಸ್ವಾತಂತ್ರದ ಸಂಕೇತಗಳಾಗಿ ಪರಿಚಯಿಸಿತು, ಮತ್ತು 1981ರ ಅರುಬಾದ ಸ್ವತಂತ್ರದ ಗುರಿಯನ್ನು ಸಿದ್ಧಪಡಿಸಿದನು. ಮಾರ್ಚ್ 1977ರಲ್ಲಿ, ಯೂನಿಯನ್ ನ್ಯಾಶನ್ಸ್‌‌ನ ಸಹಾಯದೊಂದಿಗೆ ಸ್ವಸಂಕಲ್ಪಕ್ಕಾಗಿ ಮೊದಲ ಜನಮತಸಂಗ್ರಹವನ್ನು ಮಾಡಿತು ಮತ್ತು ಅದರಲ್ಲಿ 82%ರಷ್ಟು ಸ್ಪರ್ಧಿಗಳು ಸ್ವತಂತ್ರಕ್ಕಾಗಿ ಮತ ಚಲಾಯಿಸಿದರು.
ಅರುಬಾದ ದ್ವೀಪ ಸರ್ಕಾರವು ದ ಹೇಗ್‌ನಲ್ಲಿ ಅರುಬಾದ ಸ್ವಾತಂತ್ರದ ಅಧ್ಯಯನಕ್ಕಾಗಿ ಇನ್‌ಸ್ಟಿಟ್ಯೂಟ್ ಆಫ್ ಸೋಶಿಯಲ್ ಸ್ಟಡೀಸ್‌ನ್ನು ನಿಗದಿಮಾಡಿತು,ಅದು 1978ರಲ್ಲಿ "Aruba en Onafhankelijkheid, achtergronden, modaliteiten en mogelijkheden; een rapport in eerste aanleg" ಎನ್ನುವ ಶೀರ್ಷಿಕೆಯೊಂದಿಗೆ ಬಿಡುಗಡೆ ಮಾಡಿತು. ದ ಹೇಗ್‌ನಲ್ಲಿನ 1981ರ ಸಮ್ಮೇಳನದಲ್ಲಿ ಅರುಬಾದ ಸ್ವಾತಂತ್ರ್ಯವನ್ನು 1991ಕ್ಕೆ ನಿಗದಿಪಡಿಸಲಾಯಿತು.
ಮಾರ್ಚ್ 1983ರಲ್ಲಿ ಅರುಬಾ ಕೆನೆಗೂ ಕಿಂಗ್‌ಡಮ್‌ನೊಳಗೆ ಅರುಬಾದ ಸ್ವಾತಂತ್ರ್ಯಕ್ಕಾಗಿ ಸ್ವಾಯತ್ತತೆಯನ್ನು ಹಂತಹಂತವಾಗಿ ಪಡೆಯುವ ವ್ಯವಹಾರಿಕ ಒಪ್ಪಂದವನ್ನು ಮಾಡಿಕೊಂಡಿತು. ಆಗಸ್ಟ್‌ 1985ರಲ್ಲಿ ಅರುಬಾ ಸರ್ವಸಮ್ಮತವಾದ ಸಂವಿಧಾನವನ್ನು ವಿನ್ಯಾಸಗೊಳಿಸಿತು. 1 ಜನವರಿ 1986ರಂದು ಅರುಬಾದ ಮೊದಲ ಸಂಸತ್ತಿನ ಚುನಾವಣೆಯು ನಡೆದು, ಅರುಬಾ ನೆದರ್‌ಲ್ಯಾಂಡ್ಸ್ ಆ‍ಯ್‍೦ಟಿಲೀಸ್‌ನಿಂದ ಸ್ವತಂತ್ರವಾಗಿ ಕಿಂಗ್‌ಡಮ್ ಆಫ್ ದ ನೆದರ್‌ಲ್ಯಾಂಡ್ಸ್‌ನ ರಾಷ್ಟ್ರವಾಯಿತು. ಪೂರ್ಣ ಸ್ವಾತಂತ್ರ್ಯವು 1996ರಲ್ಲಿ ದೊರೆಯಿತು.
ಈ ಸಧನೆಯು ಮುಖ್ಯವಾಗಿ ಬೆಟಿಕೊ ಕ್ರೂಸ್‌‍ರಿಂದ ಮತ್ತು ಯುಎಸ್‌ಎ, ಪನಾಮ, ವೆನಿಜುಲಾ ಮತ್ತಿತರ ಯುರೋಪಿಯನ್ ರಾಷ್ಟ್ರಗಳ ರಾಜಕೀಯ ನೆರವಿನಿಂದಾಯಿತು. 1986ರಲ್ಲಿನ ಆತನ ಸಾವಿನ ನಂತರ ಕ್ರೂಸ್‌ "ಲಿಬರ್ಟೇಡರ್ ಡಿ ಅರುಬಾ" ಎಂದು ಘೋಷಿಸಲಾಯಿತು. 1990ರಲ್ಲಿ ಅರುಬಾದ ಪ್ರಧಾನಮಂತ್ರಿಯಾದ ನೆಲ್ಸನ್ ಒ. ಒಡುಬರ್‌ರ ಮನವಿಯಿಂದ ಸ್ವತಂತ್ರ ಚಳುವಳಿಯನ್ನು ಮುಂದೂಡಲಾಯಿತು. ಅರುಬಾದ ಪೂರ್ಣ ಸ್ವಾತಂತ್ರವನ್ನು 1995ರಲ್ಲಿ ತೆಗೆದು ಹಾಕಲಾಯಿತು, ಆದಾಗ್ಯೂ ಈ ಪ್ರಕ್ರಿಯೆಯು ಜನಾಭಿಪ್ರಾಯ ಸಂಗ್ರಹದ ನಂತರ ಮುಂದುವರೆಯಬಹುದು.
## ಕಾನೂನು
ಅರುಬಾದ ಕಾನೂನು ಪದ್ಧತಿ ಡಚ್ ಮಾದರಿಯ ಮೇಲೆ ಆಧಾರಿತವಾಗಿದೆ. ತೀರ್ಪುಗಾರರ ಸಮಿತಿಗಳು ಅಥವಾ ಹಿರಿಯ ತೀರ್ಪುಗಾರರ ಸಮಿತಿಯ ಬದಲಿಗೆ ಅರುಬಾದಲ್ಲಿ ಕಾನೂನಿನ ನ್ಯಾಯ ನಿರ್ವಹಣೆ *ಎರೆಸ್ಟ್ ಆಂಲೆಗ್‌ನ ಜಿರೆಟ್* ಬಳಿ ಇರುತ್ತದೆ (ಮೊದಲ ದೃಷ್ಟಾಂತದ ನ್ಯಾಯಾಲಯ), ಒಂದು *ಜಿಮೀನ್ಸ್‌ಚಪ್ಪೆಲ್ಜಿಕ್ ಹೊಫ್ ವ್ಯಾನ್ ಜಸ್ಟಿಟಿ ವೂರ್ ಡಿ ನೆದರ್‌ಲ್ಯಾಂಡ್ಸೆ ಆಂಟಿಲೆನ್ ಎನ್ ಅರುಬಾ* (ನೆದರ್‌ಲ್ಯಾಂಡ್ಸ್ ಆಂಟಿಲ್ಸ್ ಹಾಗೂ ಅರುಬಾ ನ್ಯಾಯದ ಸಾರ್ವಜನಿಕ ನ್ಯಾಯಾಲಯ) ಹಾಗೂ *ಹೊಗ್ ರ‍್ಯಾಡ್ ಡರ್ ನೆದರ್‌ಲ್ಯಾಂಡೆನ್* (ನೆದರ್‌ಲ್ಯಾಂಡ್ಸ್ ನ್ಯಾಯದ ಉನ್ನತ ನ್ಯಾಯಲಯ). ದ್ವೀಪದ ನ್ಯಾಯ ಜಾರಿಗೊಳಿಸುವ ಕಾರ‍್ಯಭಾರ *ಕೋರ್ಪ್ಸ್ ಪೊಲೈಟೆ ಅರುಬಾ* ದು (ಅರುಬಾದ ಪೊಲೀಸು ದಳ) ಮತ್ತು ಇದು ಒರ‍್ಯಾಂಜೆಸ್ಟಡ್, ನೂರ್ಡ್, ಸ್ಯಾನ್ ನೊಕೊಲಾಸ್, ಹಾಗೂ ಕೇಂದ್ರ ಕಛೇರಿ ಇರುವ ಸಾಂಟ ಕ್ರೂಸ್‌ನಲ್ಲಿ ಜಿಲ್ಲಾ ಉಪವಿಭಾಗವಾಗಿ ಕಾರ್ಯ ನಿರ್ವಹಿಸುತ್ತದೆ.

## ಶಿಕ್ಷಣ
ಡಚ್ ಪದ್ಧತಿಯ ಮೇಲೆ ಅರುಬಾದ ಶಿಕ್ಷಣ ಪದ್ಧತಿ ವಿನ್ಯಸಗೊಂಡಿದೆ ಹಾಗೂ ಎಲ್ಲ ಹಂತಗಳಲ್ಲಿ ಶಿಕ್ಷಣ ನೀಡುತ್ತದೆ. ಇಂಟರ್‌ನ್ಯಾಷ್ನನಲ್ ಸ್ಕೂಲ್ ಒಫ್ ಅರುಬಾ (ISA) ಅಂತಹ ಖಾಸಗಿ ಶಾಲೆಗಳು ತಮ್ಮ ಚಟುವಟಿಕೆಗಳಿಗೆ ತಾವೇ ಸ್ವತಃ ಹಣ ಹೊಂದಿಸುತ್ತಾರೆ, ಇದನ್ನು ಹೊರೆತು ರಾಷ್ಟ್ರೀಯ ಶಿಕ್ಷಣ ಪದ್ಧತಿಗೆ ಸರ್ಕಾರ ಹಣ ಒದಗಿಸುತ್ತದೆ. ಶಿಕ್ಷಣಕ್ಕಾಗಿ ಗೊತ್ತುಪಡಿಸಿದ ಶೇಕಡಾ ಹಣ ಕ್ಯಾರಿಬಿಯನ್/ಲ್ಯಾಟಿನ್ ಅಮೇರಿಕಾದ ಪ್ರದೇಶದಲ್ಲಿನ ಸರಾಸರಿಗಿಂತ ಹೆಚ್ಚಾಗಿದೆ.
ಅರುಬಾನವರು ಪ್ರಬಲ ಪ್ರಾಥಮಿಕ ಶಿಕ್ಷಣದಿಂದ ಲಾಭವನ್ನು ಪಡೆಯುತ್ತಾರೆ. ಒಂದು ಭಾಗಗೊಂಡಿದ ಮಾಧ್ಯಮಿಕ ಶಾಲಾ ಕಾರ್ಯಕ್ರಮದಲ್ಲಿ ಉದ್ಯೋಗ ಸಂಬಂಧಿ ತರಭೇತಿ (VMBO), ಮೂಲಭೂತ ಶಿಕ್ಷಣ (MAVO), ಕಾಲೇಜು ತಯಾರಿ (HAVO) ಹಾಗೂ ಆಧುನಿಕವಾದ ನೇಮಕಾತಿ (VWO) ಒಳಗೊಂಡಿದೆ.
ಉನ್ನತ ಶಿಕ್ಷಣದ ಗುರಿಗಳನ್ನು ವೃತ್ತಿನಿರತ ಶಿಕ್ಷಣ ಕಾರ್ಯಕ್ರಮದ ಮೂಲಕ ಮುಂದುವರಿಸಬಹುದು (EPI), ಶಿಕ್ಷಕರ ಕಾಲೇಜು (IPA) ಅಲ್ಲದೆ ಅರುಬಾ ವಿಶ್ವವಿದ್ಯಾಲಯದ (UA) ಮೂಲಕ ಕೂಡ ಕಾನೂನು, ಆಯವ್ಯಯ ಶಾಸ್ತ್ರ ಹಾಗೂ ಅರ್ಥಶಾಸ್ತ್ರ ಹಾಗೂ ಆದರಾತಿಥ್ಯ ಹಾಗೂ ಪ್ರವಾಸೋದ್ಯಮ ನಿರ್ವಾಹಣೆಯ ಸ್ನಾತಕ ಪದವೀಧರ ಹಾಗೂ ಪ್ರಮೀಣ ಕಾರ್ಯಕ್ರಮವನ್ನು ಮುಂದುವರಿಸಬಹುದು. ಉನ್ನತ ಶಿಕ್ಷಣದ ಆಯ್ಕೆಯೆ ದ್ವೀಪದಲ್ಲಿ ಸೀಮಿತ ಇರುವ ಕಾರಣ, ಹಲವು ವಿಧ್ಯಾರ್ಥಿಗಳು ನೆಸರ್‌ಲ್ಯಾಂಡ್ಸ್, ಅಥವಾ ಉತ್ತರ ಅಮೇರಿಕಾ, ದಕ್ಷಿಣ ಅಮೇರಿಕಾದಂತಹ ಪರದೇಶದಲ್ಲಿ ಅಲ್ಲದೆ ಉಳಿದ ಯುರೋಪ್‌‌ನಲ್ಲಿ ಅಧ್ಯಯನ ಮಾಡಲು ಆಯ್ಕೆ ಮಾಡುತ್ತಾರೆ.
ಇಲ್ಲಿ 68 ಶಾಲೆಗಳು ಪ್ರಾಥಮಿಕ ಶಿಕ್ಷಣಕ್ಕೆ, 12 ಶಾಲೆಗಳು ಮಾಧ್ಯಾಮಿಕ ಶಿಕ್ಷಣಕ್ಕೆ ಹಾಗೂ 5 ವಿಶ್ವವಿದ್ಯಾಲಯಗಳು ಇವೆ. 2007ರಲ್ಲಿ, 22,930 ಪೂರ್ಣಾವಧಿ ವಿಧ್ಯಾರ್ಥಿಗಳು ನೊಂದಿತರಿದ್ದರು.
ಅರುಬಾದಲ್ಲಿ ಎರಡು ಖಾಸಗಿ ವೈದ್ಯಕೀಯ ಶಾಲೆಗಳು ಇವೆ: ಆಲ್ ಸೆಂಟ್ಸ್ ಯುನಿವರ್ಸಿಟಿ ಒಫ್ ಮೆಡಿಸಿನ್ ಅರುಬಾ ಹಾಗೂ ಜೆವಿಯರ್ ಯುನಿವರ್ಸಿಟಿ ಒಫ್ ಮೆಡಿಸಿನ್, ಅರುಬಾ. ಎಲ್ಲ ಪಠ್ಯಕ್ರಮಗಳು ಇಂಗ್ಲಿಷ್‌ನಲ್ಲಿ ಪ್ರಸ್ತುತ ಪಡಿಸಲಾಗಿದೆ. ಶಾಲೆಯ ಪಾಠಕ್ರಮ ಸಂಯುಕ್ತ ರಾಷ್ಟ್ರದ ವೈದ್ಯಕೀಯ ಶಾಲೆಯ ಮಾದರಿಯ ಮೇಲೆ ಆಧಾರಿತವಿದೆ ಹಾಗೂ ಉತ್ತರ ಅಮೇರಿಕಾದಲ್ಲಿ ಮಾನ್ಯತೆ ಪಡೆದ ಡಾಕ್ಟರ್ ಒಫ್ ಮೆಡಿಸಿನ್ ಪಧವಿಗೆ ದಾರಿಯಾಗುತ್ತದೆ.
## ಭೂಗೋಳ
ಅರುಬಾ ಲೆಸ್ಸರ್ ಆ‍ಯ್‍೦ಟಿಲೀಸ್‌ನ ಲೀವರ್ಡ್ ಆ‍ಯ್‍೦ಟಿಲೀಸ್ ದ್ವೀಪ ಕಮಾನಿನಲ್ಲಿರುವ ಒಂದು ಸಾಮಾನ್ಯವಾಗಿರುವ ಸಮತಲದ ನದಿಯಿಲ್ಲದ ದ್ವೀಪ. ದ್ವೀಪದ ಪಶ್ಚಿಮ ಹಾಗೂ ದಕ್ಷಿಣ ಕರಾವಳಿ ಪ್ರದೇಶದಲ್ಲಿರುವ ತನ್ನ ಬಿಳಿ, ಮರಳುಯುತ ಸಮುದ್ರಗಳಿಗೆ ಪ್ರಚಲಿತವಿದೆ, ಇವು ತುಲನಾತ್ಮಕವಾಗಿ ಭಯಾನಕ ಮಹಾಸಮುದ್ರಗಳ ಪ್ರವಾಹದಿಂದ ಆಸರೆ ಪಡೆದಿವೆ, ಹಾಗೂ ಇಲ್ಲಿಯೇ ಹಲವಾರು ಪ್ರವಾಸಿಗರ ವೃದ್ಧಿಯಾಗಿದೆ.  ಉತ್ತರ ಹಾಗೂ ಪೂರ್ವ ಕರಾವಳಿ ಪ್ರದೇಶಗಳಲ್ಲಿ ಈ ಸುರಕ್ಷತೆ ಇಲ್ಲದಿರುವುದರಿಂದ, ಗಣನೀಯವಾಗಿ ಸಮುದ್ರದಿಂದ ಬಡಿಯಲ್ಪಡುತ್ತವೆ ಹಾಗೂ ಈ ಕಾರಣದಿಂದಾಗಿ ಹೆಚ್ಚಾಗಿ ಮನುಷ್ಯರಿಂದ ಅಸ್ಪರ್ಶವಾಗಿದೆ. ದ್ವೀಪದ ಹಿನ್ನೆಲೆಯ ಪ್ರದೇಶ ಕೆಲವು ಉರುಳು ಗುಡ್ಡಗಳನ್ನು ದರ್ಶಿಸುತ್ತದೆ, ರಲ್ಲಿ ಉತ್ತಮವಾಗಿ ಪ್ರಚಲಿತವಿರುವವು ಹೂಯಿಬರ್ಗ ಎಂದು ಕರೆಯಲ್ಪಡುತ್ತವೆ ಹಾಗೂ ದಲ್ಲಿರುವ ಮೌಂಟ್ ಜಮನೊಟ ದ್ವೀಪದಲ್ಲೆ ಅತಿ ಎತ್ತರವಿದ್ದು ಸಮುದ್ರ ಮಟ್ಟದಗಿಂತ ಮೇಲಿದೆ. ಒರಂಜೆಸ್ತಾದ್, ದಲ್ಲಿದ್ದು ಇಲ್ಲಿನ ರಾಜಧಾನಿಯಾಗಿದೆ.
ಅರುಬಾದ ಪೂರ್ವದಲ್ಲಿ ಬೊನೈರ್‌ ಹಾಗೂ ಕ್ಯುರಸೊ ಇವೆ, ಈ ಎರಡು ದ್ವೀಪ ಕ್ಷೇತ್ರಗಳು ಒಂದು ಕಾಲದಲ್ಲಿ ನೆದರ್‌ಲ್ಯಾಂಡ್ಸ್ ಆ‍ಯ್‍೦ಟಿಲೀಸ್ನ ದಕ್ಷಿಣಪಶ್ಚಿಮ ಭಾಗಗಳಾಗಿದ್ದವು; ಈ ದ್ವೀಪಗಳ ಸಮೂಹವನ್ನು ಕೆಲವು ಸಲ ABC ದ್ವೀಪಗಳೆಂದು ಕರೆಯಲಾಗುತ್ತದೆ. 
### ಹವಾಗುಣ 
ಅರುಬಾದ ಉಲ್ಲಾಸಕರ ಉಷ್ಣವಲಯದ ಕಡಲಿನ ಹವಾಗುಣದ  ತಾಪಮಾನ ವರ್ಷಾದ್ಯಂತ ಹಲವು ಪ್ರವಾಸಿಗರನ್ನು ಆಕರ್ಷಿಸುತ್ತದೆ. ರಿಂದ ತಾಪಮಾನ ಸ್ವಲ್ಪ ವ್ಯತ್ಯಾಸಗೊಳ್ಳುತ್ತದೆ, ಅಟ್ಲಾಂಟಿಕ್ ಮಹಾಸಮುದ್ರದ ವಾಣಿಜ್ಯ ಮಾರುತಗಳಿಂದ ಸತತವಾಗಿ ಮಂದಗೊಳಿತವಾಗಿರುತ್ತದೆ. ವಾರ್ಷಿಕ ಮಳೆಯ ಸುರಿತ ಕೇವಲವಾಗಿ ಗೆ ತಲುಪುತ್ತದೆ, ಅದರಲ್ಲಿಯೂ ಶರತ್ಕಾಲದ ಕೊನೆಯಲ್ಲಿ ಹೆಚ್ಚಿನ ಮಳೆಯಾಗುತ್ತದೆ.
## ಆರ್ಥಿಕತೆ 
ಅರುಬಾದ ಜನರಲ್ಲಿ ನಿರುದ್ಯೋಗದ ಪ್ರಮಾಣ ಕಡಿಮೆಯಿದೆ ಮತ್ತು ಅತ್ಯುನ್ನತ ಮಟ್ಟದ ಜೀವನವನ್ನು ಸಾಗಿಸುತ್ತಿದ್ದಾರೆ. ಅರುಬಾದ ರಾಷ್ಟ್ರೀಯ ಸರಾಸರಿ ಉತ್ಪನ್ನದ ಮುಕ್ಕಾಲು ಭಾಗವು ಪ್ರವಾಸೋದ್ಯಮ ಅಥವಾ ಅದರ ಸಂಬಂಧಿತ ಚಟಿವಟಿಕೆಗಳಿಂದ ಬರುತ್ತದೆ. ವೆನಿಜುಲಾ ಮತ್ತು ಯುನೈಟೆಡ್‌ ಸ್ಟೇಟ್ಸ್‌ನಿಂದ ಹೆಚ್ಚಿನ ಪ್ರವಾಸಿಗರು ಆಗಮಿಸುತ್ತಾರೆ (ಪೂರ್ವ ಮತ್ತು ದಕ್ಷಿಣ ರಾಜ್ಯದವರದೇ ಮೇಲುಗೈಯಾಗಿದೆ). "ಸ್ಟೇಟಸ್ ಆಪಾರ್ಟೆ" (ಸಂಪೂರ್ಣ ಸ್ವತಂತ್ರವಾದ ದೇಶ/ಆಧಿಪತ್ಯೊಳಗಿನ ರಾಜ್ಯ) ರಚನೆಯಾಗುವುದಕ್ಕಿಂತ ಮೊದಲು ಅರುಬಾದಲ್ಲಿ ಪ್ರವಾಸೋದ್ಯಮ ವಿಭಾಗವು ಅಭಿವೃದ್ಧಿಗೊಳ್ಳುತ್ತಿದರೂ ಎಣ್ಣೆ ಸಂಸ್ಕರಣೆಯೇ ಪ್ರಮುಖವಾಗಿತ್ತು. ಪ್ರಸ್ತುತ ಎಣ್ಣೆ ಸಂಸ್ಕರಣಾ ಉದ್ಯಮದ ಪ್ರಭಾವವು ಕಡಿಮೆಯಾಗಿದೆ. ಕೃಷಿ ಮತ್ತು ಉತ್ಪಾದನಾ ವಿಭಾಗಗಳ ಪ್ರಮಾಣವೂ ಕಡಿಮೆಯಾಗಿದೆ.
2007ರಲ್ಲಿ ಅರುಬಾದಲ್ಲಿನ ಜಿಡಿಪಿಯ ತಲಾ ಅದಾಯವು $23,831ವಾಗಿದ್ದು ಕೆರಿಬಿಯಾ ಮತ್ತು ಅಮೇರಿಕಾದಲ್ಲಿಯೇ ಗರಿಷ್ಠವಾಗಿತ್ತು. ಅದರ ಪ್ರಮುಖ ವ್ಯಾಪಾರದ ಸಹಭಾಗಿಗಳೆಂದರೆ ವೆನಿಜುಲಾ, ಯುನೈಟೆಡ್‌ ಸ್ಟೇಟ್ಸ್‌ಮತ್ತು ನೆದರ್‌ಲ್ಯಾಂಡ್ಸ್.
ಅರುಬಾದಲ್ಲಿ ಹಿಂದಿನಿಂದಲೂ ಕೋತಾ ಖರ್ಚಿನೊಂದಿಗೆ ಆಧುನಿಕವಾದ ಹಣದುಬ್ಬರವೂ ಇದೆ. ಇತ್ತೀಚೆಗೆ ಹಣಕಾಸಿನ ಪಾಲಿಸಿಯನ್ನು ಸರಿಮಾಡಿದುದರಿಂದ 2009ರ ಮುಂಗಡಪತ್ರದಲ್ಲಿ ಸಮತೋಲನವನ್ನು ಕಾಯ್ದುಕೊಂಡಿದೆ. ಅರುಬಾ 2009ರಲ್ಲಿ ಡಚ್ ಸರ್ಕಾರದಿಂದ ಅಭಿವೃದ್ಧಿ ನೆರವನ್ನು ಪಡೆಯಿತು,("ಅರುಬಾ'ದ ಆರ್ಥಿಕ ಸ್ವಾತಂತ್ರ"ಕ್ಕಾಗಿ ಸಹಿ ಹಾಕಿದರು) ಒಪ್ಪಂದದಂತೆ ನೆದರ್‌ಲ್ಯಾಂಡ್ಸ್ ನಿಧಾನವಾಗಿ ತನ್ನ ಆರ್ಥಿಕ ಸಹಾಯವನ್ನು ಕಡಿಮೆ ಮಾಡುತ್ತಾ ಸಾಗಿತು. ಅರುಬಾದ ಫ್ಲಾರಿನ್ ಯುನೈಟೆಡ್‌ ಸ್ಟೇಟ್ಸ್‌ ಡಾಲರ್‌‍ನ ನಿಗದಿತ ವಿನಿಮಯ ದರ 1.77 ಫ್ಲಾರಿನ್‌ಗೆ 1 ಯು.ಎಸ್ ಡಾಲರ್ ಎಂದು ಸ್ಥಿತವಾಗಿದೆ. ಒರನ್‌ಜೆಸ್ಟೇಡ್‌ನ ಅನೇಕ ಅಂಗಡಿಗಳಲ್ಲಿ ವಿನಿಮಯ ದರವು 1.75 ಫ್ಲಾರಿನ್‌ಗೆ 1 ಯು.ಎಸ್ ಡಾಲರ್ ಆಗಿದೆ.
2006ರಲ್ಲಿ ಅರುಬಾದ ಸರ್ಕಾರವು ಖೋತಾವನ್ನು ಕಡಿಮೆ ಮಾಡಲು ಅನೇಕ ಸುಂಕದ ನಿಯಮಗಳನ್ನು ಬದಲಾವಣೆ ಮಾಡಿತು. ಐಎಮ್‌ಎಫ್ ಮಂಡಿಸಿದ ಯೋಜನೆಯಿಂದಾಗಿ ನೇರ ತೆರಿಗೆಯನ್ನು ಪರೋಕ್ಷ ತೆರಿಗೆಯನ್ನಾಗಿ ಬದಲಾಯಿಸಲಾಯಿತು. ಮಾರಾಟ ಮತ್ತು ಸೇವೆಯ ಮೇಲೆ 3% ತೆರಿಗೆಯನ್ನು ವಿಧಿಸಲಾಯಿತು, ಆದಾಯ ತೆರಿಗೆಯನ್ನು ಕೆಡಿಮೆಗೊಳಿಸಯಾಯಿತು ಮತ್ತು ವ್ಯವಹಾರದಲ್ಲಿ ಆಮದು ಸುಂಕವನ್ನು 20%ನಷ್ಟು ಕಡಿಮೆಗೊಳಿಸಲಾಯಿತು. 2007ರಲ್ಲಿ ಬಿ.ಬಿ.ಒ.ನ ಮೇಲಾದ ಹಣದುಬ್ಬರಕ್ಕಾಗಿ ಸರ್ಕಾರವು ಕಾರ್ಮಿಕರಿಗೆ 3.1%ನಷ್ಟು ಪರಿಹಾರವನ್ನೊದಗಿಸಿತು. ಅರುಬಾದ ಹಣದುಬ್ಬರವು 2007ರಲ್ಲಿ 8.7%ನಷ್ಟಿತ್ತು.
## ಜನಸಂಖ್ಯಾ ವಿವರಣೆ
ಅರುಬಾವು ಕೆರಿಬಿಯನ್ ಸಮುದ್ರದ ಉತ್ತರದ ಆಳ ಪ್ರದೇಶದಲ್ಲಿದೆ. ಅರುಬಾ ಹುಚ್ಚು ಕಡಿಮೆ ಮಳೆಯಿಲ್ಲದಿರುವುದರಿಂದ ಇದು ತೋಪುಗಳ ವ್ಯವಸ್ಥೆಯಿಂದ ಮತ್ತು ಗುಲಾಮ-ಮಾರಾಟದ ಆರ್ಥಿಕತೆಯಿಂದ ಪಾರಾಗಿದೆ.
ಅರುಬಾದ ಜನಸಂಖ್ಯೆಯ ಅಂದಾಜು 80%ರಷ್ಟು ಮೆಸ್ಟಿಜೊ ಮತ್ತು 20%ರಷ್ಟು ಇತರ ಜನಾಂಗದವರಿದ್ದಾರೆ. ಅರವಾಕರು ಅವರ ಪೂರ್ವಜರು ಹಿಸ್ಪಾನಿಯೋಲಾದಿಂದ ಕಲಿತ "ಸ್ವಲ್ಪ ಸ್ಪ್ಯಾನಿಷ್‌"ನ್ನು ಮಾತನಾಡುತ್ತಾರೆ. ಸ್ಪ್ಯಾನಿಷ್‌ನ ನಟರ ಡಚ್‌ 135 ವರ್ಷಗಳ ಕಾಲ ಆಳಿತು, ಕೆರಿಬಿಯನ್‌ನಲ್ಲಿನ ಅರವಾಕರನ್ನು ಕೃಷಿಕ್ಷೇತ್ರ ಮತ್ತು ಜಾನುವಾರುಗಳ ಕೆಲಸಕ್ಕೆ ತಳ್ಳಿ, ದ್ವೀಪವನ್ನು ಮಾಂಸ ಮತ್ತಿತರ ಡಚ್ ಒಡೆತನಕ್ಕಾಗಿ ಬಳಸಿಕೊಂಡಿತು. ಅರವಾಕರ ಸಂಸ್ಕೃತಿಯು ಕೆರಿಬಿಯನ್ ದ್ವೀಪಗಳಿಗಿಂತ ಅರುಬಾದಲ್ಲಿ ಹೆಚ್ಚಾಗಿದೆ. ಅಬೊರಿಗಿನಲ್‌ಗಳಾದ ಮೂಲನಿವಾಸಿಗಳು ಇಲ್ಲವಾದರೂ ದ್ವೀಪದಲ್ಲಿ ವಾಸಿಸುವ ಜನರು ಸ್ಪಷ್ಟವಾಗಿ ತಮ್ಮ ವಂಶವಾಹಿ ಅರವಾಕ ಸಂಸ್ಕೃತಿಯನ್ನು ಪ್ರತಿನಿಧಿಸುತ್ತಾರೆ. ಹೆಚ್ಚಿನ ಜನರು ಅರವಾಕ ಮೂಲದವರಾದರೂ ಕೆಲವರು ಸ್ಪ್ಯಾನಿಷ್‌, ಇಟಲಿ, ಡಚ್‌, ಮತ್ತು ಇನ್ನೂ ಕೆಲವರು ಫ್ರೆಂಚ್, ಪೋರ್ಚುಗೀಸ್, ಬ್ರಿಟೀಸ್ ಮತ್ತು ಆಫ್ರಿಕಾದ ಮೂಲದವರಾಗಿದ್ದಾರೆ.
ಇತ್ತೀಚೆಗೆ ಬೃಹತ್ ಪ್ರಮಾಣದಲ್ಲಿ ಜನರು ಹೆಚ್ಚಿನ ಸಂಬಳದ ಕೆಲಸಕ್ಕಾಗಿ ಪಕ್ಕದ ದ್ವೀಪಗಳಾದ ಅಮೇರಿಕಾ ಮತ್ತು ಕೆರಿಬಿಯನ್ ದೇಶಗಳಿಂದ ವಲಸೆ(ಗುಳೇ) ಬರುತ್ತಿದ್ದಾರೆ. 2007ರಲ್ಲಿ, ಹೊಸ ವಲಸೆ ಕಾನೂನನ್ನು ಜಾರಿಗೆ ತಂದಿರುವುದರಿಂದ ಜನಸಂಖ್ಯೆಯನ್ನು ನಿಯಂತ್ರಣದಲ್ಲಿಡಲು ಸಹಾಯಕವಾಗಿದೆ, ಹೊರಪ್ರದೇಶದ ಕಾರ್ಮಿಕರಿಗೆ ಗರಿಷ್ಠ ಮೂರು ವರ್ಷಗಳ ಕಾಲದ ವಸತಿಯನ್ನು ನಿರ್ಬಂಧಿಸಲಾಗಿದೆ.
ಜನಸಂಖ್ಯಾಶಾಸ್ತ್ರದ ಪ್ರಕಾರ, ಅರುಬಾವು ಕ್ಯುರಸೊ ಮತ್ತು ಬೊನೈರ್‌ಗಳಿಗಿಂತ ಹೆಚ್ಚಾಗಿ ಸಮೀಪದ ವೆನಿಜುಲಾದಿಂದ ಬಲವಾದ ಪ್ರಭಾವವನನುಭವಿಸುತ್ತಿದೆ. ಹೆಚ್ಚಿನ ಅರುಬಾದ ಕುಟುಂಬಗಳು ವೆನಿಜುಲಾ ಕಡೆಯಿಂದ ಬಂದವರಾಗಿದ್ದಾರೆ ಮತ್ತು ಕೆಲವೊಂದು ಋತುವಿನಲ್ಲಿ ವೆನಿಜುಲಾ ನಿವಾಸಿಗಳ ಸಂಖ್ಯೆಯು ಹೆಚ್ಚಾಗಿರುತ್ತದೆ.
### ಜ್ಯೂಯಿಷ್ ಸಮುದಾಯ
ಅರುಬಾದಲ್ಲಿ ಜ್ಯೂಯಿಷ್ ಸಮುದಾಯದ ಸಂಖ್ಯೆಯು 35. ಸಮುದಾಯವು ಅಧಿಕೃತವಾಗಿ 1754ರಲ್ಲಿ, ಮೊಸೆಸ್ ಸೊಲೊಮನ್ ಹಲೆವಿ ಮಡುರೊ ತನ್ನ ಹೆಂಡತಿ ಮತ್ತು ಆರು ಮಕ್ಕಳೊಂದಿಗೆ ಡಚ್ಚರ ವಿಶೇಷ ಅನುಮತಿಯಲ್ಲಿ ಡಚ್‌ ಗೌರವಧನದೊಂದಿಗೆ ನೆಲೆಸಿತು. ಮುಖ್ಯವಾದ ಹಡಗಿನ ಕಂಪನಿಯಾದ, ಮಡುರೊ&amp;ಸನ್ಸ್‌ನ್ನು ಮಡುರೊ ಸ್ಥಾಪಿಸಿದನು. 1563ರಲ್ಲಿ ಎಂಟು ಸಮಾಧಿ ಶಿಲೆಗಳನ್ನು ಹೊಂದಿದ್ದ ಜ್ಯೂಯಿಷ್ ಸ್ಮಶಾನವು 1837ರಲ್ಲಿ ಪುನರಾರಂಭವಾಗಿ ಜ್ಯೂಯಿಷ್ ಸಮುದಾಯದವರಿಂದ ಬಳಸಲ್ಪಡುತ್ತಿದೆ, ಇದು 18ನೇ ಶತಮಾನಕ್ಕಿಂತ ಮೊದಲೇ ಇದ್ದ ಜ್ಯೂಯಿಷ್ ಸಮುದಾಯದ ಅಸ್ಥಿತ್ವವನ್ನು ಸೂಚಿಸುತ್ತದೆ.
ಪ್ರಸ್ತುತ ದ್ವೀಪದೇಶದ ಪ್ರಧಾನಮಂತ್ರಿಯಾದ ಮೈಕ್ ಎಮನ್ ಒಬ್ಬ ಜ್ಯೂಯಿಷ್ ಆಗಿದ್ದಾರೆ.  
2005ರಲ್ಲಿನ ಪ್ರತಿನಿತ್ಯದ ಸರಾಸರಿ ಬಳಕೆ 37,043 ಮೆಟ್ರಿಕ್ ಟನ್ನುಗಳಾಗಿತ್ತು.   
## ಪ್ರಸಿದ್ಧ ಸ್ಥಳಗಳು
* 2005, ಸಪ್ಟೆಂಬರ್ 2ರಂದು ನಾಶವಾಯಿತು
## ಅರುಬಾದ ಪ್ರಸಿದ್ಧ ವ್ಯಕ್ತಿಗಳು 
*ದೇವ್ ಬೆಂತನ್, ಇಸ್ಟೋನಿಯವನ್ನು ಪ್ರತಿನಿಧಿಸಿ 2001 ಯುರೋವಿಜನ್ ಸಂಗೀತ ಸ್ಪರ್ಧೆಯನ್ನು ಗೆದ್ದ ಸಂಗೀತಗಾರ 
*ಜುಯನ್ ಚಬಯ ಲಂಪೆ, ಅರುಬಾದ ರಾಷ್ಟ್ರಗೀತೆಯ ರಚನಾಕಾರ 
*ಬೆತಿಚೋ ಕ್ರೊಎಸ್, ರಾಜಕಾರಣಿ
*ರಾಧಾಮೆಸ್ ದೈಕೊಫ್, ಹಿಂದಿನ ಎಮ್‌ಎಲ್‌ಬಿ ಆಟಗಾರ
*ಬಾಬ್ಬಿ ಫಾರ್ರೆಲ್, ಸಂಗೀತಗಾರ (ಗುಂಪು *ಬೋನಿ ಎಮ್.* )
*ಪೆರ್ಸಿ ಇರೌಸ್ಕ್ವಿನ್, ಫ್ಯಾಶನ್ ವಿನ್ಯಾಸಗಾರ
*ಜಿಮ್ ಜೋನ್ಸ್, ಅಮೇರಿಕಾದ ಹಿಪ್-ಹಾಪ್ ಕಲಾವಿದ 
*ಗೆನ್ ಕಿಂಗ್ಸಲ್, ಹಿಂದಿನ ಎಮ್‌ಎಲ್‌ಬಿ ಆಟಗಾರ
*ಕ್ಯಾಲ್ವಿನ್ ಮಡುರೊ, ಹಿಂದಿನ ಎಮ್‌ಎಲ್‌ಬಿ ಆಟಗಾರ
*ಪೆಟ್ ಫಿಲ್ಲಿ, ಡಚ್‌ ಹಿಪ್-ಹಾಪ್ ಕಲಾವಿದ 
*ಸಿಡ್ನಿ ಪೊನ್ಸನ್, ಹಿಂದಿನ ಎಮ್‌ಎಲ್‌ಬಿ ಆಟಗಾರ ಈಗ ಒಬ್ಬ ಫ್ರೀ ಏಜೆಂಟ್ 
## ಇವನ್ನೂ ನೋಡಿ
* ಅರುಬಾ-ಸಂಬಂಧೀ ಲೇಖನಗಳ ಸೂಚಿ 

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
### ಸಾಮಾನ್ಯ ಮಾಹಿತಿ
*
*
*
*
### ಸರ್ಕಾರ
* ಸೆಂಟ್ರಲ್ ಬ್ಯೂರೊ ಆಫ್ ಸ್ಟಾಟಿಸ್ಟಿಕ್ಸ್ ಅರುಬಾ
* ಚೀಫ್ ಆಫ್ ದ ಸ್ಟೇಟ್ ಅಂಡ್ ಕ್ಯಾಬಿನೆಟ್ ಮೆಂಬರ್ಸ್ 
* ಅರುಬಾದ ಆರ್ಥಿಕ, ವಾಣಿಜ್ಯ, ಮತ್ತು ಕೈಗಾರಿಕಾ ಕಾರ್ಯಗಳ ವಿಭಾಗ  
* ಅರುಬಾದ ಸರ್ಕಾರ
### ಪ್ರವಾಸ
* ಅರುಬಾ ವಿಮಾನಯಾನ ಪ್ರಾಧಿಕಾರ
* ಅರುಬಾ ಬಂದರುಗಳ ಪ್ರಾಧಿಕಾರ
* Aruba.com-ಅರುಬಾದ ಪ್ರವಾಸೋದ್ಯಮದ ವೆಬ್‌ಸೈಟ್

ವರ್ಗ:ಅರುಬಾ
ವರ್ಗ:ಕೆರೆಬಿಯನ್ ದೇಶಗಳು
ವರ್ಗ:ಕೆರಿಬಿಯನ್ ದ್ವೀಪಗಳು
ವರ್ಗ:ನಾರ್ತ್ ಅಮೇರಿಕಾದಲ್ಲಿನ ಗಡಿ ವಿಭಾಗ
ವರ್ಗ:ಕಿಂಗ್‌ಡಮ್ ಆಫ್ ದ ನೆದರ್‌ಲ್ಯಾಂಡ್ಸ್
ವರ್ಗ:ಲೆಸ್ಸರ್ ಆ‍ಯ್‍೦ಟಿಲೀಸ್
ವರ್ಗ:ಯೂರೋಪಿಯನ್ ಒಕ್ಕೊಟದ ವಿಶೇಷ ಗಡಿಗಳು
ವರ್ಗ:ಡಚ್ ಮಾತನಾಡುವ ದೇಶಗಳು
ವರ್ಗ:1821ರಲ್ಲಿ ಸ್ಥಾಪಿತವಾದ ರಾಜ್ಯಗಳು ಮತ್ತು ಪ್ರಾಂತ್ಯಗಳು
ವರ್ಗ:ದ್ವೀಪ ರಾಷ್ಟ್ರಗಳು
ವರ್ಗ:ಡಚ್ಚರ ಹಿಂದಿನ ವಸಾಹತುಗಳು
ವರ್ಗ:ವಿಭಜನೆಯ ನಂತರ ಬದಲಾಯಿಸಲಾದ ನೆದರ್‌ಲ್ಯಾಂಡ್ಸ್ ಆ‍ಯ್‍೦ಟಿಲೀಸ್ ಲೇಖನ
ವರ್ಗ:ನೆದರ್‌ಲ್ಯಾಂಡ್ಸ್ ಆ‍ಯ್‍೦ಟಿಲೀಸ್
ವರ್ಗ:ಕೆರಿಬ್ಬಿಯನ್